Liina Unt

Liina Unt (sündinud 17. veebruaril 1977 Tallinnas) on eesti teatrikunstnik.

Teatriteadlane Sven Karja on kirjeldanud Liina Undi loomingut ajakirjas Teater. Muusika. Kino (aastal 2003) järgmiselt: 
"Liina Unt [...] on end oma senistes töödes tutvustanud mõõduka neokonservatiivina (“Ei mingit postmodernistlikku veiderdamist!” – tsitaat kriitikast), kus atitüüdi atraktiivsuse tagab tavalisest kõrgem intellektuaalne valmisolek."

Haridus
Liina Unt õppis aastatel 1995–1999 Eesti Kunstiakadeemias stsenograafia eriala bakalaureuse astmes ning 1999–2002 sama ülikooli magistrantuuris vabade kunstide erialal, tehes magistritöö teemal „Kohtade lavastamine“. Aastail 2005–2012 omandas ta doktorikraadi Soomes Aalto Ülikoolis, doktoritöö teema oli “Landscape as Playground. The Environmental Experience of Landscape as Fictional and Real in a Performance“.

Töö
Liina Unt on teinud kokku poolsada lavakujundust nii Eesti, Soome kui ka Rootsi teatrites. Esimeseks kujunduseks võib lugeda 1997. aastal Emajõe Suveteatris Ain Mäeotsa lavastatud „Robin Hoodi“.

Alates 2011. aastast töötab Unt Tartu Ülikooli Viljandi Kultuuriakadeemia etenduskunstide osakonnas lektorina ning 2012. aastast teatrikunsti visuaaltehnoloogia eriala programmijuhina ning peab loenguid selle eriala tudengitele.

Liina Unt on Eesti Kunstiakadeemia kunsti ja disaini eriala doktoriõppekava juht. Loenguid pidanud ja seminare juhendanud on ta kunstiakadeemias alates 2005. aastast.

Unt on olnud kunstnik Ilmar Raagi mängufilmi „Miski on mäda ehk Kogu vale Hamletist“, mis esilinastus aastal 2000.

Liina Unt on teinud sünkroontõlget Tallinna Linnateatri, Rakvere teatri, Eesti Draamateatri, Vanemuise teatri jm etendustel.

Liikmesus
Liina Unt on olnud Eesti Teatriuurijate Ühenduse esimees aastatel 2008–2010 ning juhatuse liige kuni aastani 2012, mil Eesti Teatriuurijate Ühenduse ja Eesti Teatrikriitikute Ühenduse liitumisel loodi Eesti Teatriuurijate ja -kriitikute Ühendus.

Looming

Lavakujundusi
 2012 J. Savolainen/A. Pervik "Kunksmoorimäng", lavastaja J. Savolainen, teater Vanemuine
 2012 W. Shakespeare "Mõõt mõõdu vastu", lavastaja I. Normet, teater Ugala
 2011 M. Algus "Loukussa" ("Koobas"), lavastaja I. Vihmar, Kuopio Linnateater, Soome
 2011 M. Traat "Läbi klaasi", lavastaja P. Pedajas, Ugala lavastus Meleski klaasivabrikus
 2011 P. Stenham "Kihvad", lavastaja A. Jürna, VAT teater
 2011 V. Vahing "Pulmad", lavastaja I. Normet, Eesti Draamateater
 2010 M. Keränen/I. Vihmar "Varastatud oranž jalgratas", lavastaja I. Vihmar, Eesti Draamateater
 2010 O. Ehala "Käsikivi kosmosest", lavastaja G. Tabor, Rahvusooper Estonia
 2010 M. Unt „Huntluts”, lavastaja I. Normet, teater Vanemuine
 2010 J. Savolainen „Vanamees ja meri”, koreograaf J. Savolainen, teater Vanemuine
 2009 K. Pollak „Nii nagu taevas”, lavastaja I. Normet, teater Ugala
 2008 T. Pylkkäneni ooper ja A. Kallase näidend „Patseba Saaremaal”, lavastaja G. Tabor, Kuressaare Linnateater ja Eesti Kontsert
 2008 I. Hirv „Kevadtalv”, lavastaja T. Lensment, VAT teater
 2007 A. Hellstenius „Elling“ (koos Liina Tepandiga), lavastaja A. Mäeots, Vanemuine
 2006 M. Laar/S. Vahtre „Minust jäävad ainult laulud“, lavastaja T. Lensment, R.A.A.A.M.
 2004 A. Miller „Salemi nõiad“, lavastaja A. Mäeots, teater Vanemuine
 2004 U. Vadi „Kohtume trompetis!“, lavastaja U. Vadi, VAT Teater
 2004 B. Kabur/K. Kaur „Robot Robi”, lavastaja T. Palu, teater Endla
 2003 V. Vahing „Testament”, lavastaja I. Normet, Eesti Draamateater
 2003 T. Stoppard „Utoopia”, lavastaja A. Mäeots, teater Vanemuine
 2003 Ch. Jones „Mesimees”, lavastaja A. Mäeots, teater Vanemuine
 2003 J. Lusens „Lindude ooper”, lavastaja V. Keller, teater Vanemuine
 2002 A. Byström „Suur ime”, lavastaja F. Poulsen, Länsteatern i Örebro, Rootsi
Kujundanud kokku ligi 50 lavastust

Näitusekujundusi
 2012 „Võõras majas. Karl Ristikivi Tammsaare juures", (kujundus K. Rohumaa, L. Unt), A.H. Tammsaare Muuseum
 2011 „Kukruse kaunitar ja tema kaasaegsed. Eesti rikkalikem kalmistu muinas- ja keskaja piirilt” (kujundus L. Unt ja K. Rohumaa), Tartu Ajaloomuuseum
 2010 „Paradiisi uus perenaine. Leida Kibuvits Tammsaare juures” (kujundus K. Rohumaa, A. Unt, L. Unt), A.H. Tammsaare Muuseum
 2009 „Naerdes läbi vihma ja päikese” (kujundus K. Rohumaa, A. Unt, L. Unt), Vilde muuseum
 2009 „Viiuldaja karussellil. August Gailit Tammsaare juures” (K. Rohumaa, A. Unt, L. Unt), A.H. Tammsaare Muuseum
 2008 „Poiss ja liblikas. Mati Unt Tammsaarel külas” (K. Rohumaa, A. Unt, L. Unt), A.H. Tammsaare Muuseum
 2007 "Võluderiigis", Eesti Teatri- ja Muusikamuuseum
 2007 "Inimõnne, inimviletsust. Heino Mandri 85", Eesti Teatri- ja Muusikamuuseum
 2006 Eesti Teatri Aasta näitus (kujundus L. Unt ja L. Tepand), Rotermanni Soolaladu
 2005 "Kabaree, kabaree", Eesti Teatri- ja Muusikamuuseum
 2004 "Iginaiselik, igimehelik ligi veab meid...", Eesti Teatri- ja Muusikamuuseum
 2004 "Katrin Välbe 100", Eesti Teatri- ja Muusikamuuseum
 2003 "Eesti teatriplakat", Eesti Rahva Muuseum

Näitused
 1999 „Tester for the True Theatre Designer”, rühmitus L3H, Praha kvadriennaal
2003 „Lava kõrvalt”, Endla Teatrigalerii

Tunnustus
 2001 – festivali „Banaanikala” parima kujunduse preemia lavastuse „Kuningas Arhispektrum Hüpotetikus Esimese langus ja tõus” eest Tallinna Linnateatris
2005 – Eesti Kultuurkapitali näitekunsti aastapreemia (koos Mari-Liis Küla, Liina Pihlaku, Aime Undi, Mari Tuulingu, Andres Taliga (Eesti teatrikunstnike erinevate põlvkondade loomingu talletamise ja väärtustamise eest kaheköitelises "Kunstnikuraamatus")

Publikatsioonid
 Liina, U. (2012). Landscape as Playground. The environmental experience of landscape as fictional and real in a performance. Aalto University
 Unt, Liina (2010). Playing With Places: The Aesthetic Experience of Landscape in a Play Situation. Tymeniecka, A-T (Toim.). Analecta Husserliana. Phenomenology and Existentialism in the Twentieth Century (381–392).Springer
 Unt, Liina (2009). Mängud sõjatandril. Karulin, O (Toim.). Teatrielu 2008 (37–59).Eesti Teatriliit
 Unt, Liina (2008). Encounters in Landscapes: Scenography, Landscape and Memory on Estonian Open-Air Performances. Trames : Journal of the Humanities and Social Sciences, 12(3), 319–330.
 Unt, Liina (2008). Place and Play. Working Papers – Työpaperit, 75–79.
 Unt, L. (2008). Liikumise paine. Kolm „Tõe ja õiguse“ kujundust. Teater. Muusika. Kino, 3, 21–40.
 Unt, Liina (2005). Rekvisiit ja mänguasi. Kunstiteaduslikke Uurimusi = Studies on art and architecture, 14(2–3), 26–51.
 Unt, L. (2005). Meri ja mere pilt. Maran, T, Tüür, K (Toim.). Eesti looduskultuur (129–150).Eesti Kirjandusmuuseum
 Unt, L. (2004). Oma sõnade ja viisiga. Teater. Muusika. Kino, 10, 32–39.
 Unt, Liina (2002). Koha lavastamine. Koht ja paik / Place and Location: Studies in Environmental Aesthetics and Semiotics, 361–369.

Isiklikku
Kunstnik Aime Unt on tema ema.

Viited

Välislingid
Liina Undi ametlik koduleht

Eesti teatrikunstnikud
Sündinud 1977